
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 70
din 27 martie 2014
privind aprobarea organizării unei demonstraţii de luptă de către Garda Apulum din Alba Iulia, în Piaţa Muzeului, în data de 10 aprilie 2014 

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 6073/III/17.03.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea 215/2001, Legea administraţiei publice locale, republicată, cu modificările şi completările ulterioare;
Văzând adresa nr. 32/13.03.2014 a Muzeului de Istorie Sighişoara adresată Municipiului Sighişoara şi înregistrată cu nr. 5929/13.03.2014, prin care se solicită aprobarea achitării deplasării transportului, pentru 20 de membri ai Gărzii Apulum din Alba Iulia, pe ruta Alba-Iulia – Sighişoara şi retur, în vederea organizării unei demonstraţii de luptă, în Piaţa Muzeului, în cadrul programului Săptămâna altfel, 7-11 aprilie 2014, precum şi participarea cu sprijin logistic - constând în transmiterea în folosinţă, cu titlul gratuit, a terenului aparţinând domeniului public din Cetatea Medievală (Piaţa  Muzeului) - la organizarea şi desfăşurarea acestei demonstraţii de luptă în data de 10 aprilie 2014;

Având în vedere prevederile Legii nr. 273/2006 privind finanţele publice locale, cu modificările şi completările ulterioare; 

Luând în considerare faptul că Direcţia Economică din cadrul Municipiului Sighişoara a confirmat existenţa disponibilităţii bugetare a Muzeului de Istorie Sighişoara, constând în suma de 620 lei, ce se poate acorda pentru achitarea transportului pe ruta Alba-Iulia – Sighişoara şi retur.   

Ţinând cont de prevederile art. 124 din Legea nr. 215/2001 Legea administraţiei publice locale, republicată, cu modificările şi completările ulterioare, potrivit cărora „consiliile locale şi consiliile judeţene pot da în folosinţă gratuită, pe termen limitat, bunuri mobile şi imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de binefacere sau de utilitate publică ori serviciilor publice”;

Văzând şi prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlul gratuit; 

Având în vedere şi existenţa resurselor financiare la bugetul Muzeului de Istorie Sighişoara pentru achitarea transportului pe ruta Alba-Iulia – Sighişoara şi retur.    

Având în vedere Raportul de specialitate comun nr. 6076/17.03.2014 al Serviciului Relaţii Publice și Muzeului de Istorie Sighişoara privind oportunitatea organizării unei demonstraţii de luptă, de către Garda Apulum din Alba Iulia, în Piaţa Muzeului, în data de 10 aprilie 2014, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 alin. 2 lit. „c”  şi „d”, alin. 6 lit. „a” pct. 1 şi 4, alin. 9, art. 45 alin. 3, art.115 alin. 1 lit „b” şi art.124 din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art.1. Se aprobă organizarea unei demonstraţii de luptă de către Garda Apulum din Alba Iulia, în Piaţa Muzeului, în data de 10 aprilie 2014, în cadrul programului Săptămâna altfel, 7-11 aprilie 2014.
Art.2.
Se aprobă alocarea sumei de 620 lei pentru suportarea cheltuielilor necesare transportului, pentru 20 de membri ai Gărzii Apulum, pe ruta Alba-Iulia – Sighişoara şi retur, în vederea organizării unei demonstraţii de luptă, în Piaţa Muzeului, în data de 10 aprilie, în cadrul programului Săptămâna altfel, 7-11 aprilie 2014, sumă care se va achita în baza documentelor justificative din bugetul Muzeului de Istorie Sighişoara.
Art.3. Se aprobă folosinţa, cu titlul gratuit, a terenului aparţinând domeniului public din Cetatea Medievală (Piaţa Muzeului), în data de 10 aprilie 2014, pentru organizarea unei demonstraţii de luptă, de către Garda Apulum din Alba Iulia, în cadrul programului Săptămâna altfel, 7-11 aprilie 2014.
Art.4. Se încredinţează cu ducerea la îndeplinire a prevederilor prezentei hotărâri, Primarul Municipiului Sighişoara, Serviciul Relaţii Publice, Direcţia Economică, Muzeul de Istorie Sighişoara şi Garda Apulum din Alba Iulia.
Art.5. Prin grija Secretarul Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică  prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

     Fintoc Marieta Maria  

  Contrasemnează/Avizat pentru legalitate

           SECRETAR,



           Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Direcţia Economică;
  1 ex. Serviciul Relaţii Publice;

  1 ex. Muzeul de Istorie Sighişoara; 
  1 ex. Garda Apulum din Alba Iulia.
10 ex. 
I.R./G.V.
